તેમણે ઘરઘર શૌચાલય બનાવવાની પોતાની પ્રબળ ઇચ્છાશકિતનો નિર્દેશ કરતાં કહયું કે, મહિલાઓ-કિશોરીઓ-વૃધ્ધાઓના સ્વાસ્થ્ય માટે તેમજ તેમનો મલાજો જળવાઇ રહે તે માટે રાજય સરકારની “ઘરઘર શૌચાલય” યોજનાનો લાભ લઇ આ નૈતિક જવાબદારી અદા કરવા સમાજના તમામ વર્ગોએ અગ્રેસર બનવું જોઇએ. આ માત્ર સામાજિક જ નહીં પરંતુ તમામની નૈતિક જવાબદારી પણ છે. આ માટે દૃઢ સંકલ્પ, દીકરી પ્રત્યેનો પ્રેમ તથા વૃધ્ધ મા-બાપ પ્રત્યેના આદર અનુકંપાની જરૂરત હોવાનું તેમણે જણાવ્યું હતું.